***Ծրագրի նկարագիր***

**Ոռոգման համակարգերի արդիականացման ծրագիրն** իրականացվել է Կայունացման և զարգացման եվրասիական հիմնադրամի ֆինանսական աջակցությամբ: Ծրագրի գումարը 50 մլն ԱՄՆ դոլար է, որից 40 միլիոնը վարկային միջոցներն են, 10 միլիոնը՝
ՀՀ կառավարության և համայնքների համաֆինանսավորումը։

Ծրագիրն իրականացվել է ՀՀ ողջ տարածքում՝ 2016-2025 թվականներին։

Ծրագիրը բաղկացած է չորս բաղադրիչից՝

1. մեխանիկական ոռոգման փոխարինում ինքնահոս համակարգերով,

2. մայր և երկրորդ կարգի ջրանցքների վերականգնում,

3. ներտնտեսային ոռոգման ցանցերի արդիականացում,

4. Ծրագրի կառավարում, ոռոգման համակարգերը կառավարող կազմակերպությունների և մարմինների ինստիտուցիոնալ կարողությունների զարգացում։

***Ծրագրի նպատակ***

ՀՀ ոռոգման համակարգերի արդիականացում, համակարգերի արդյունավետության բարձրացում՝ շահագործման և պահպանման ծախսերի կրճատմամբ, բարձր ջրակորուստների և էլեկտրաէներգիայի ծախսի նվազեցմամբ, ինչպես նաև ՋՕԸ-ների ու ոռոգման համակարգերը կառավարող այլ կազմակերպությունների և մարմինների ինստիտուցիոնալ զարգացում:

***Իրականացված աշխատանքներ***

Ոռոգման համակարգերի 453677 մ ընդհանուր երկարությամբ հատվածների կառուցման/վերականգնման համար ծախսվել է 20,596,256,144 ՀՀ դրամ, որից շինարարական աշխատանքների արժեքը կազմել է 19,039,003,938 ՀՀ դրամ։

***Մեխանիկական ոռոգման փոխարինում ինքնահոսով***

Կառուցվել է 7 ինքնահոս համակարգ՝ 37.439 կմ ընդհանուր երկարությամբ՝ շուրջ 2.4 մլրդ ՀՀ դրամ արժեքով, որից շինարարական աշխատանքների արժեքը կազմել է ավելի քան 2.1 մլրդ ՀՀ դրամ։

***Մայր ջրանցքների վերականգնում***

Վերականգնվել են 4 ջրանցքի 9.463 կմ ընդհանուր երկարությամբ վթարային հատվածներ՝ շուրջ 1.3 մլրդ ՀՀ դրամ արժեքով, որից շինարարական աշխատանքների արժեքը կազմել է շուրջ 1.2 մլրդ ՀՀ դրամ։

***Երկրորդ կարգի ջրանցքների վերականգնում***

Վերականգնվել են 50 ջրանցքի 127.785 կմ ընդհանուր երկարությամբ վթարային հատվածներ՝ ավելի քան 8.1 մլրդ ՀՀ դրամ արժեքով, որից շինարարական աշխատանքների արժեքը կազմել է ավելի քան 7.4 մլրդ ՀՀ դրամ։

***Ներտնտեսային ոռոգման ցանցերի արդիականացում***

Հանրապետության 111 բնակավայրում հիմնանորոգվել է 278.990 կմ ընդհանուր երկարությամբ ոռոգման ներտնտեսային ցանց՝ ընդհանուր շուրջ 8.8 մլրդ ՀՀ դրամ արժեքով, շինարարական աշխատանքների արժեքը՝ շուրջ 8.3 մլրդ ՀՀ դրամ։

***Տեխնիկական վերազինում***

ՋՕԸ-ների համար ձեռք են բերվել ավելի քան 530 մլն ՀՀ դրամ ընդհանուր արժեքով ապրանքներ և տրանսպորտային միջոցներ`

* 5 բարձր անցանելիության ավտոմեքենա,
* 15 կիսաբեռնատար ավտոմեքենա,
* 5 էքսկավատոր,
* 16 ուլտրաձայնային հոսքաչափ,
* 15 ջրի հոսքի արագությունը չափող-գրանցող սարք,
* 60 համակարգչային լրակազմ,
* 20 պոլիէթիլենային խողովակների եռակցման սարք։**Արդյունքային ցուցանիշներ**

***Արդյունքային ցուցանիշներ***

Ծրագրի իրականացման արդյունքում գերակատրվել են ի սկզբանե նախանշված արդյունքային ցուցանիշները.

|  |  |  |
| --- | --- | --- |
| **Աշխատանքներ** | **Նախատեսված** | **Վերականգնված** |
| *Մեխանիկական ոռոգմանփոխարինում ինքնահոսով* | **37.4 կմ** | **37.4 կմ** |
| *Մայր և երկրորդ կարգի ջրանցքների վերականգնում* | **62.3 կմ** | **137.2 կմ** |
| *Ներտնտեսային ոռոգման ցանցերի արդիականացում* | **277.8 կմ** | **279.0 կմ** |
| ***Ընդամենը*** | **377.5 կմ** | **453.7 կմ** |

|  |  |  |
| --- | --- | --- |
| **Արդյունքներ** | **Նախատեսված** | **Ձեռք բերված** |
| *Էլեկտրաէներգիայի տարեկան տնտեսում, մլն կվտ/ժամ* | **14.4** | **15.1** |
| *Շահագործման ծախսերի կրճատում, մլն դրամ/տարի* | **250** | **280** |
| *Ոռոգելի հողատարածքների աճ, հազ. հա* | **10.4** | **12.2** |
| *Շահառուների քանակ, մարդ* | **114,382** | **169,488** |
| *Տնտեսվող ոռոգման ջուր, մլն խմ* | **102.4** | **119.7** |